

Številka: 0132-38/2024/3

Ljubljana, 7. januar 2025

**ZAPISNIK**

32. redne seje Sveta za radiodifuzijo (v nadaljevanju: Svet), ki je bila v torek, 10. decembra 2024, ob 16.30 uri v Ljubljani

Prisotni člani Sveta:

dr. Jurij Franc Tasič – predsednik,

Gorazd Škrabar – namestnik predsednika,

Jernej Markič,

Igor Vovk,

Rok Felicijan Pristovšek,

Matevž Vrhovšek.

Prisotni iz vabljenih organov:

Tomaž Gorjanc (AKOS),

Janja Varšek (AKOS)

Mateja Grmek – sekretarka Sveta (AKOS),

Teja Antončič (AKOS),

mag. Marko Mišmaš (AKOS),

dr. Blaž Mazi (Ministrstvo za kulturo),

Adem Skender (Ministrstvo za kulturo).

Seja je potekala brez predstavnikov zainteresirane javnosti.

Seja se je pričela ob 16.35 uri.

**Uvod:**

Sejo je vodil predsednik Sveta za radiodifuzijo, dr. Jurij Franc Tasič, ki je na začetku seje pozdravil vse prisotne ter uvodoma ugotovil, da je Svet ob prisotnosti petih članov sklepčen.

**K točki 1.: Določitev dnevnega reda 32. redne seje Sveta – predlog v sprejem**

**Sklep 1:**

**Potrdi se v sklicu predlagani dnevni red 32. redne seje Sveta za radiodifuzijo.**

**Potrjen dnevni red:**

1. **Določitev dnevnega reda 32. redne seje Sveta – predlog v sprejem;**
2. **Potrditev zapisnika 31. redne seje Sveta – predlog v sprejem;**
3. **Javni razpis za podelitev štiriindvajsetih (24) pravic razširjanja radijskega programa v digitalni radiodifuzni tehniki na celotnem območju Republike Slovenije – obravnava;**
4. **Razno.**

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 2.: Potrditev zapisnika 31. redne seje Sveta – predlog v sprejem**

Predsednik Sveta za radiodifuzijo je uvodoma povzel sprejete sklepe Sveta za radiodifuzijo na 31. redni seji Sveta in povabil prisotne člane k morebitnim pripombam. Posebne razprave k točki in pripomb na besedilo zapisnika ni bilo.

Predsednik Sveta je predlagal sprejetje naslednjega sklepa:

**Sklep 2:**

**Potrdi se zapisnik 31. redne seje Sveta za** **radiodifuzijo v predloženem besedilu.**

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 3.: Javni razpis za podelitev štiriindvajsetih (24) pravic razširjanja radijskega programa v digitalni radiodifuzni tehniki na celotnem območju Republike Slovenije – obravnava;**

*Ob 16.51 uri se je tekom razprave pri tej točki seji pridružil član Sveta za radiodifuzijo, g. Igor Vovk.*

Pri tej točki so predstavniki Agencije za komunikacijska omrežja in storitve (v nadaljnjem besedilu: agencija) na kratko predstavili poročilo komisije o pregledu in oceni ponudb, prispelih na javni razpis za podelitev štiriindvajsetih (24) pravic razširjanja radijskega programa v digitalni radiodifuzni tehniki na celotnem območju Republike Slovenije, ki je bilo posredovano Svetu za radiodifuzijo v obrazložen predlog izbire. Pojasnili so tudi potek celotnega postopka za izdajo odločbe in podelitev pravic. Direktor agencije je pri tem poudaril tudi digitalizacijo slovenskega radia. S strani agencije so bile tudi pojasnjene posledice, če bi omrežje pričelo delovati brez radijskih programov na samem omrežju. Predsednik Sveta je poudaril, da si poleg digitalizacije radia želi ponudnike spodbuditi tudi k drugačnim vsebinam in bolj kvalitetnim programom. Da se torej ne zgodi, da so na DAB zgolj iste vsebine kot so že na FM (torej isti programi, vendar le v drugi tehniki). Člani Sveta so tudi poudarili, da na voljo niso imeli dovolj časa, da bi se lahko ustrezno pripravili in podrobno obravnavali prejeto poročilo komisije. So pa z namenom čimprejšnje obravnave zadeve sejo v januarju sklicali že v začetku meseca. Član Sveta, g. Jernej Markič, je tudi poudaril, da je agencija več kot tri mesece pripravljala poročilo o prispelih vlogah, sedaj pa se od članov Sveta pričakuje podaja soglasja v nenormalno kratkih rokih. Člani Sveta opozarjajo, da na podlagi tega ne morejo prevzemati odgovornosti. Prav tako je je poudaril, da lahko direktor agencije, ki je v skladu z drugim odstavkom 49. člena ZEKom-2 imenoval nepristransko komisijo za izpeljavo javnega razpisa za podelitev 24 pravic razširjanja radijskega programa, v skladu z navedenim členom v članstvo komisije imenuje tudi člane, ki niso zaposleni na Agenciji. Glede na navedeno Svet predlaga, da v naslednje razpisne komisije direktor imenuje vsaj enega člana Sveta za radiodifuzijo. Nenazadnje Agencija v soglasju s Svetom za radiodifuzijo določi pogoje in merila v razpisni dokumentaciji, zato bi sodelovanje v razpisni komisiji imelo sinergijske učinke, sam razpis pa bi pridobil na odprtosti, preglednosti, sorazmernosti, transparentnosti, enakosti in nediskriminatornosti.

Po razpravi je predsednik Sveta predlagal sprejetje naslednjega sklepa:

**Sklep 3:**

**Svet za radiodifuzijo sprejme sklep, da se obravnava prejetega poročila komisije o pregledu in oceni ponudb, prispelih na javni razpis za podelitev štiriindvajsetih (24) pravic razširjanja radijskega programa v digitalni radiodifuzni tehniki na celotnem območju Republike Slovenije obravnava na naslednji redni seji Sveta, dne 7. januarja 2025.**

Sklep je bil sprejet s 6 glasovi članov Sveta ZA in 0 glasom proti. 0 članov se je glasovanja vzdržalo.

**K točki 4.: Razno**

**4.1. Seznam pomembnejših dogodkov**

Člani Sveta se seznanijo, da je bilo besedilo Okvirnega gradiva za notifikacijo seznama v spremenjenem/dodatnem besedilu dano v prevod.

**4.2. Izdelava pravnega menja**

Sekretarka Sveta je že pred sejo pojasnila nekatere omejitve v zvezi z izvedbo javnega naročila.

Po krajši razpravi je predsednik Sveta predlagal sprejetje naslednjega sklepa:

**Sklep 4.1:**

**Sklep št. 5, ki se nanaša na izdelavo pravnega mnenja, in ga je Svet za radiodifuzijo sprejel na 31. redni seji dne 26. 11. 2024, naj se glede na predstavljene omejitve izvrši po evidenčnem postopku v začetku leta 2025, iz sredstev, potrjenih za leto 2025.**

**Obrazložitev:**

Svet za radiodifuzijo (v nadaljnjem besedilu: Svet) se je seznanil glede možnosti izvedbe sklepa št. 5, ki ga je Svet za radiodifuzijo sprejel na 31. redni seji Sveta dne 26. novembra 2024. Glede na navedeno je odločil, kot izhaja iz izreka tega sklepa.

Sklep je bil sprejet s 6 glasovi članov Sveta ZA in 0 glasom proti. 0 članov se je glasovanja vzdržalo.

**4.3. Mnenja Računskega sodišča**

Namestnik predsednika Sveta je predlagal še sprejetje naslednjega sklepa:

**Sklep 4.2.:**

**Svet za radiodifuzijo prosi Agencijo za komunikacijska omrežja in storitve (v nadaljnjem besedilu: agencija) za vsa mnenja Računskega sodišča, ki jih je agencija dobila od leta 2012 dalje v zvezi s Svetom za radiodifuzijo.**

Sklep je bil sprejet s 6 glasovi članov Sveta ZA in 0 glasom proti. 0 članov se je glasovanja vzdržalo.

Svet je pod točko 4. sprejel tudi sklepa o mesečnih nagradah in potnih stroških ter potrdil datum 33. redne seje.

Navedena sklepa pod to točko sta bila sprejeta soglasno s po 6 glasovi članov Sveta ZA in 0 glasovi proti. 0 članov se je glasovanja vzdržalo.

Seja se je zaključila ob 17.19.

Zapisnik pripravila:

Mateja Grmek dr. Jurij Franc Tasič

Sekretarka Sveta za radiodifuzijo Predsednik Sveta za radiodifuzijo

Vročiti:

* Ministrstvo za kulturo, Maistrova ulica 10, 1000 Ljubljana – po e-pošti;
* Agencija za komunikacijska omrežja in storitve RS, Stegne 7, 1000 Ljubljana – po e-pošti;
* javna objava na spletni strani Sveta za radiodifuzijo.